GiliGold/VAD_KnessetCorpus huggingface dataset:
<אילן שם טוב: של משרד הביטחון.
דוד אמסלם: בסדר, אל תגיד לי צוות תכנון, אני יודע שצוות תכנון זה צוות תכנון, שאלתי רק של מי.
דוד אמסלם: דרך אגב, בסוף, לצוות התכנון יש משמעות עצומה , מי בעצם שוכר את שירותיו של צוות התכנון, בגלל שהוא מגדיר את פונקציית המטרה.
דוד אמסלם: אם אני משרד הביטחון אז אני מגדיר את צוות התכנון שפונקציית המטרה, להוציא מקסימום יחידות דיור בגלל שאני רוצה את התגמולים.
<אילן שם טוב: אם אנחנו מדברים על תכנון - - -
דוד אמסלם: ואם אני ראש העיר אז אני אומר לו, 'אדוני, אני רוצה מקסימום שטחים ירוקי', הרי זה נורא תלוי במי שמוביל את התכנון.
<אילן שם טוב: הוא קיבל השלמות של שטחים פתוחים - - -
דוד אמסלם: אילן, בוא תגיד לי איפה הדברים עומדים היום.
<אילן שם טוב: הדברים הם בתחילת הדרך.
<אילן שם טוב: בוותמ"ל, כמו שאמרתי, הייתה ישיבת התנעה, שזו ההצגה הראשונה של הדברים לצוות הוותמ"ל.
<אילן שם טוב: הדבר הראשון שבולט וזיהינו זה הבעיה התחבורתית.
<אילן שם טוב: מיד כינסנו ישיבה של צוות מקצועי תחבורתי, שזה הנציגים של נתיבי ישראל, נציגים של עיריית פתח תקוה - - -
דוד אמסלם: רק שנייה, תקשיב, בצוות התחבורה, מי נמצא בצוות הזה?
דוד אמסלם: אמרת נציגים של פתח תקווה, יש צוות מובנה או שמדי פעם אתה מזמין אותם לפי העניין?
<אילן שם טוב: לא, בחינה ראשונית זה סקירה של כל מה שנעשה עד היום באזור, כדי ללמוד את המצב התקף כרגע ואת התחזיות לעתיד.
<אילן שם טוב: הצוות שהציג לנו, שהוא לא חלק מצוות התכנון של התכנית, היה נציג של נתיבי ישראל שעושה בחינה כוללת, מערכתית, של כל האזור הזה.
<אילן שם טוב: הוא נתן את ההדגשים שלו, לאיזה פרויקטים תחבורתיים, בדגש על פרויקטים של תחבורה ציבורית.
<אילן שם טוב: אני עוד פעם אומר, זה שנרחיב כבישים ונעשה מחלפים, זה לא בהכרח הפתרון הנכון, אז יש לנו קווי מתע"ן, יש לנו את תחנת הרכבת סגולה, עם כביש הגישה אליה שצריך לטפל, יש שני מחלפים שצריך לטפל בהם, יש הרחבה והסטה של - - -
דוד אמסלם: מי מטפל בזה, נציג?
עמר בר-לב: מה זאת אומרת צריך לטפל בהם?
עמר בר-לב: איפה זה נמצא?
מרדכי יוגב: מי היועץ התחבורתי של התכנית?
מרדכי יוגב: למי כואב הראש בגלל היועץ התחבורתי של התכנית?
<אילן שם טוב: היועץ התחברותי של התכנית זה משרד ינון הנדסה, שהוא אחד המשרדים המובילים בארץ בתחום - - - אמי מתום, סליחה, ינון הנדסה הוא של הדרך הדרומית, לא משנה, שני משרדים מובילים בתחומם בארץ, שעוסקים בכל התכניות בכל מדינת ישראל - - -
מרדכי יוגב: שניים על תכנית - - -
דוד אמסלם: מוטי, מוטי, חבר הכנסת יוגב, אל תפריע לי בדיון, עזוב, אני יודע לשאול.
מרדכי יוגב: שני משרדים על אותו מתחם?
<אילן שם טוב: זה לא אותו מתחם, שני מתחמים שונים.
מרדכי יוגב: סירקין היישוב והמחנה?
דוד אמסלם: אני שואל, בסופו של עניין אתה אמרת קודם - - - מי אמרת שהציג לכם את התכנית?
דוד אמסלם: נתיבי ישראל?
<אילן שם טוב: היו שתי ישיבות להצגה ראשונה של התכנית, שראש העיר נכח בישיבות האלו - - -
דוד אמסלם: מי הציג את התכנית, מי עשה את תכנית התחבורה?
דוד אמסלם: אמי מתום?
דוד אמסלם: המשרד של אמי מתום?
<אילן שם טוב: אמי מתום וינון.
<אילן שם טוב: שני משרדים לשני מתחמים שונים.
<אילן שם טוב: מתוך שני המשרדים האלה בחרנו את המשרד שחשבנו שנכון שיעשה, שוב, למרות שזה כבר נעשה, בדיקה מערכתית כוללת - - -
דוד אמסלם: תן לי, תענה לי רק לשאלות, אני רוצה להתקדם, אין לנו הרבה זמן.
דוד אמסלם: אתה אומר שכרגע יש תכנית ראשונית, בחינה ראשונית של צוות התחבורה.
<אילן שם טוב: עוד אין בחינה ראשונית של צוות התחבורה של התכניות האלו, יש בחינה של צוות התכנון של תכנית השלד - - -
דוד אמסלם: אנחנו כרגע נמצאים בבחינת תכנית השלד?
דוד אמסלם: אני שואל, אמי מתום – מה אישר?
<אילן שם טוב: אמי מתום הוא חלק מהצוות של התכנית המפורטת.
דוד אמסלם: איפה יושבות התכניות המפורטות היום?
<אילן שם טוב: בתחילת עבודה.
<אילן שם טוב: הצגה ראשונית, כמו שאמרתי, בוותמ"ל.
דוד אמסלם: איך בעצם ראשי הרשויות שנוגעות בעניין הן חלק אינטגרלי מהצוות הזה?
<אילן שם טוב: הם מוזמנים לכל ישיבת עבודה.
דוד אמסלם: לא שאלתי, האם יש - - -
<מוטי דלג'ו: 24 שעות לפני הדיון מזמינים אותנו.
דוד אמסלם: מוטי, תן לי.
דוד אמסלם: אני שואל, האם אתם לא חושבים שצריך לבנות את הצוות כשבאופן מובנה הם שותפים והם חלק מהצוות שמאשר את התכנון?
<אילן שם טוב: קודם כל יש את העבודה של צוותי תכנון שהם מבצעים את זה בנפרד.
דוד אמסלם: עזוב, צוותי התכנון, הבנתי.
<אילן שם טוב: צוותי התכנון נפגשים עם הצוותים המקצועיים - - -
<אילן שם טוב: הצוות שעובד מול המועצה האזורית, הם רק החלו, הם ממש ממש - - -פה, במחנה סירקין, יש לנו לפחות תכנית שלד, יש פה איזושהי היסטוריה של עבודה שנעשתה, יש עבודה מול העירייה, אבל התכנית הדרומית, בשטחי השיפוט של המועצה האזורית היא ממש בחיתוליה - - -
דוד אמסלם: היות שהרמת לי להנחתה אז אני אשאל, אם תכנית סירקין, שאנחנו כבר שנתיים מדברים עליה ומבינים שיש שם ואחד אירוע, חבל על הזמן, שאנחנו לא יודעים איך לבלוע אותו, של 12,000 יחידות דיור, אז אתם מוסיפים עוד 4,000 יחידות דיור, ככה, על הדרך, כשאתם לא יודעים איך לפתור את ה-12,000?
דוד אמסלם: עכשיו יהיו לך 20,000.
דוד אמסלם: הרי ל-12,000 אתה לא יודע לפתור, אז אתה מוסיף?
דוד אמסלם: אני שואל, בהיגיון.
<אילן שם טוב: זו שאלה טובה ואם נראה שאי אפשר ואין פתרונות תחבורתיים אז לא נעשה.
דוד אמסלם: תקשיב, אני אומר לך, זה לא עובד ככה, אפילו לא בשוק מחנה יהודה כשמוכרים מלפפונים.
<אילן שם טוב: אפשר עוד מילה אחת על הוותמ"ל?
<אילן שם טוב: אנחנו, בניגוד לוועדה המחוזית, אנחנו צריכים לתת סל של תכנית שאפשר להוציא ממנה היתרי בנייה ולכן אם תסתכלו על 60 ומשהו המתחמים שאנחנו מטפלים בהם, אנחנו לא משאירים שום דבר לא פתור.
דוד אמסלם: אבל אני לא שם, אילן, אתה עכשיו - - -
<אילן שם טוב: אנחנו בדיוק שם - - -
דוד אמסלם: אילן, אילן, תעצור רק לשנייה, תעצור שנייה.
דוד אמסלם: אני כרגע לא מדבר על מחלף ספציפי כזה או אחר, או על הרחבת כביש וכו', או אם צריך לעשות איזושהי הפרדה מפלסית - - -
<אילן שם טוב: אנחנו לא שם, אתה צודק.
<אילן שם טוב: בוא נדבר עוד שנה, אם לא עשינו את זה - - -
דוד אמסלם: אני אגיד לך איפה הבעיה ואני אגיד לך למה אני ממליץ לכם לפתור את הבעיה, בגלל שאני טוען שבסוף, אני אומר את זה גם לראשי העיר כאן, בסוף הם לא יוציאו לכם היתרים.
דוד אמסלם: תבינו טוב, לכן אני מציע לכם, במקום לבוא ולהפגיש אותם בקצה ואז יהיו הבעיות, בואו שלבו אותם מתחילת התהליך ואז הם יהיו אתכם.
<אילן שם טוב: מכבד במאה אחוז - - - התחייבות שזה מה שנעשה.
דוד אמסלם: שנייה, תן לי, תן לי רק שנייה.
דוד אמסלם: כרגע הם מתרעמים על כך, ובצדק, לא יכול להיות שראשי עיר וראשי מועצות, שהאחריות שלהם כלפי הציבור היא ישירה, הם בכלל לא בלופ אלא רק על תקן של 'בוא נשים וי, נקרא לו, אמרנו, אמר את מה שאמר, אמרת דברים נחמדים מאוד, אני מתקדם'.
<קריאה: זה לא נכון מה שראש העיר אמר - - -
<אילנית זלינגר: אני מוכרחה להגיד מילה.
דוד אמסלם: לא, כשאני אתן לך.
<אילנית זלינגר: אתה קיבלת מידע - - -
דוד אמסלם: את קיבלת ממני את רשות הדיבור?
דוד אמסלם: כאן לא מדברים בלי רשות דיבור.
דוד אמסלם: אני רוצה להגיד לך משהו, זה לא משנה אם תגיד לי נכון או לא נכון כי זו התחושה שלהם.
דוד אמסלם: גם אם אתה צודק שזה לא נכון, אם הוא מרגיש ככה ומוטי מרגיש ככה והם באו, עזבו היום את הערים ובאו לדיון הזה, ובאו לכאן, כנראה שהם מתוסכלים, אחרת, אם היה הכול טוב, הם לא היו פה.
<אילן שם טוב: אני מקבל את ההערה במאה אחוז - - - נזמין אותם מעכשיו לכל ישיבה.
<אילן שם טוב: אם איפה שהוא פספסנו - - -
דוד אמסלם: תראה, אני רוצה להגיד לך משהו.
דוד אמסלם: זוהי נקודת הצומת שהכי מעניינת אותי בסיפור של הדיון.
דוד אמסלם: אני חושב שאתם צריכים לבנות צוותי עבודה אורגניים ביחד איתם, כשהם חלק אינטגרלי מתוך הצוות, לא בתקן של מייעצים, אלא שיש להם זכות גם להתערב בתכנית ולהביע את עמדתם, כי הוא בעירייה ואם מהנדס התנועה שלו או מנהל אגף התחבורה שלו אומר, 'רבותיי, זה לא מתאים לנו כאן, הכביש הזה ככה וככה בגלל שזה ככה וככה', הרי אם התכנית הייתה באה אליו במסגרת המחוזי הוא היה עוצר את זה.
<אילן שם טוב: מנהלת אגף תחבורה של עירית פתח תקוה, בא יועץ שלה, היו - - -
דוד אמסלם: לכן, אילן, אני מציע לכם, תשבו עם הערים שהן רלבנטיות לתכנית הזו ושהיא משפיעה עליהן ותקימו צוות תכנון משותף.
דוד אמסלם: תראה, אין סדרי גודל כאלה בין התכניות בוותמ"ל, אני אומר לך, אני עוקב אחרי הוותמ"לים, אני משנה פה כמעט כל חודש איזה סעיף כזה או אחר בוותמ"ל ואני אומר לך, סדרי גודל של תכנית כאלה זה תכניות בסדרי גודל עצומים, זה גם בתוך מרקם אורבני הכי מסובך במדינת ישראל.
דוד אמסלם: אז אם אתה לא תיקח אותם כשותפים הם בסוף יהיו לך כמתנגדים ואז כולנו נפסיד.
דוד אמסלם: המדינה תפסיד, אתה בינתיים תוציא את הכסף, אמי מתום יקבל את שלו, כולם יקבלו ניירות בעשרות מיליונים אבל לא יקרה כלום.
דוד אמסלם: כי הם לא ייתנו לך.
דוד אמסלם: אז לכן אני אומר לך מראש, תעשו חשיבה איך משלבים אותם כצוותים אורגניים מתחילת הדרך.
דוד אמסלם: ברגע שהוא איתך מתחילת הדרך, תאמין לי, אתה מגיע אתו 'און גאז'ה' עד הסוף.
דוד אמסלם: מתווכחים פה, מתווכחים שם ובסוף אין פה אינטרסים כל כך נוגדים, כולם רוצים לבנות, אבל כולם רוצים לבנות בהגיון, לא רק לבנות קוביות וללכת ולהשאיר אותם עם זה.
דוד אמסלם: הם לא יסכימו ואני מניח שכל בר-דעת לא יסכים.
דוד אמסלם: מבחינתי, זו תמצית הדיון.
דוד אמסלם: לגבי הסוגיה של משרד הביטחון, אני לא מצפה שהיא תשיב לי וגם לא אתה, אני רק נתתי כדוגמה כרגע איך מתנהלת המדינה שלנו.
דוד אמסלם: אני, בעולם המושגים שלי זה לא עובד ככה.
דוד אמסלם: אני מקווה שמחר משרד הביטחון לא יבנה בתי חולים ושאתם לא תעסקו בחינוך ותשלחו מורים.
דוד אמסלם: הכול נראה לי הזוי.
דוד אמסלם: אני חשוב שזה גם מקצועי וגם חסכוני כשכל גוף שזה תחום המקצועיות שלו, שיעסוק במה שהוא יודע לעשות, לא במה שהוא לא יודע.
<רפי אלמליח: כן, אני רוצה.
<רפי אלמליח: רפי אלמליח.
דוד אמסלם: בבקשה, רפי.
יעל כהן-פארן: גם אני - - -
דוד אמסלם: את איחרת.
יעל כהן-פארן: אז אני לא אקבל רשות דיבור?
דוד אמסלם: אני מסיים את הישיבה בעוד חמש דקות והם באו כדי לשמוע אותם.
יעל כהן-פארן: בסדר, אני גם באתי.
דוד אמסלם: יעל, את מכירה את הסדר שלי.
דוד אמסלם: באים הח"כים, אני נותן להם בתחילת הדיון, אם יהיה זמן בסוף ולא יהיה מה לדבר - - - אבל לא חשוב, זה לא הוויכוח.
<רפי אלמליח: רפי אלמליח, מתכנן ראשי של רשות מקרקעי ישראל.
<רפי אלמליח: אני שומע את הדברים כאן ואני אומר, אנחנו לא מהיום התחלנו לתכנן, משרד הביטחון גם לא מהיום הראשון נכנס לתכנון כאן.
<רפי אלמליח: היה תכנון רב שנים, כבר 20 שנה, כבר כמה ראשי ערים בפתח תקווה ישבו איתנו.
<רפי אלמליח: הרבה זמן כבר תכנית המתאר של פתח תקווה מקודמת.
<רפי אלמליח: אנחנו ניסינו לשבת עם העירייה, לא הלך.
<רפי אלמליח: זה שטח, כמו השטחים האחרים, צריפין ותל השומר, שאנחנו משנים את ייעודם במרקם הבינוי הצפוף של מדינת ישראל, במרכז הארץ, גם סירקין זה אותו מחנה שעליהם אנחנו התחייבנו מול המשרדים השונים, כולל משרד הביטחון, ואנחנו כך מנסים לשפר את מצב הדיור בישראל.
<רפי אלמליח: אני לא חושב שעירייה שעומדת ולא מוכנה לשתף פעולה, שאנחנו נמשיך ונמתין לה עוד 20 שנה.
<מוטי דלג'ו: זה לא נכון.
<קריאה: אני חושב שצריך למחות, אדוני היושב ראש - - -
<איציק ברוורמן: אני לא מבין על מה אתה מדבר, עם כל הכבוד.
<איציק ברוורמן: פשוט אני לא מבין על מה מדובר, עם כל הכבוד.
דוד אמסלם: שניה, יש לנו עוד ארבע דקות, יותר לא מדברים, בבקשה.
מרדכי יוגב: זה דבר חמור - - -
דוד אמסלם: לא חשוב לי מה הוא אמר.
איתן ברושי: תנו להתיישבות.
<אלי פיטרו: תודה, אדוני.
<אלי פיטרו: אלי פיטרוֹ, יושב ראש אגודת כפר סירקין, שעל גבה בעצם נבנות כל התכניות האלו.
<אלי פיטרו: ברור שכל האזור סובל מהתכניות האלו ואדוני הצביע פה על הכשלים החמורים בכל קידום התכניות האלה.
<אלי פיטרו: אני חושב שהדבר הכי נכון שנאמר פה היום זה מה שנאמר על ידי חבר הכנסת נחמן שי, צריך כרגע לעצור את כל התכניות האלו ולחשוב מחדש איך מקדמים אותן לפני שמקבלים כל החלטה.
<אלי פיטרו: לפני שנתיים היה פה דיון, חבריי שיושבים כאן בפאנל היו בדיון ההוא וחזרו מאוד מעודדים מהעמדה של יושב ראש הוועדה.
<אלי פיטרו: אני רוצה להדגיש נקודה אחת.
<אלי פיטרו: מעבר לאסון הקולוסאלי התחבורתי, התשתיתי, שהולך לפקוד את כל האזור הזה ואחר כך, בעוד כמה שנים, זה יהיה בכיה לדורות, יש פה אספקט אחד נוסף שלדעתי הוא קריטי וחשוב.
<אלי פיטרו: לא שיתפו בהחלטה הזאת אף אחד ואדוני, קבינט השרים שהתכנס כדי להעביר את הדבר הזה לוותמ"ל ולהכריז על המתחם הזה כמתחם מגורים מועדף, דן בעניין הזה בערך ארבע דקות, שלושה שרים, שניים נגד אחד וכל הנושא הכול כך רגיש, כל כך הרה אסון הזה, הועבר לוותמ"ל.
<אלי פיטרו: אדוני, פה אם כל חטאת, הנושא הזה חייב להיעצר.
דוד אמסלם: ברור לי, תודה.
דוד אמסלם: בבקשה, דקה.
דוד אמסלם: אחרי זה בכל מקרה אני אתן לחברת הכנסת פארן דקה ואני אסכם בדקה, בבקשה.
דוד אמסלם: כדי שלא תצא נעלבת לגמרי, בכל אופן באת.
דוד אמסלם: אני רק מצפה מהח"כים שיבואו בתחילת הדיון.
<אמנון דרדיק: אמנון דרדיק מהעמותה להגנה על עתיד סירקין.
<אמנון דרדיק: לא קיבלנו תשובה לפני כמה דקות לשאלה למה התכנית עברה מהמחוזית לוותמ"ל.
<אמנון דרדיק: עכשיו קיבלנו את התשובה, כי עיריית פתח תקוה לא עשתה כל מה שנדרשה, היא לא נכנעה.
דוד אמסלם: אתה עכשיו נגד פתח תקווה?
<אמנון דרדיק: לא, ההיפך.
דוד אמסלם: אתה אומר שהם עשו בעיות אז העבירו.
<אמנון דרדיק: לגמרי.
<אמנון דרדיק: שתיים, הם גם הענישו את הוועדה המחוזית שהקשיבה יותר מדי לצרכים, זו האמת.
<אמנון דרדיק: נושא שני, בנושא ההכרזה על סירקין, הכפר ייהרס, כלומר אין שם יותר שטחים של כפר ובעצם אנחנו לא סתם כולנו יחד, כי יש כאן מתחם אחד במרחק חצי קילומטר ולכן אי אפשר להסתכל על שני מתחמים.
<קריאה: אדוני היושב ראש, מה שאני מבקש נאמר לפני כן פה ואני רוצה להדגיש את זה, שצריכים קודם כל לשלב את עיריית פתח תקוה ואת הצוות המקצועי וזו הדרך לעשות את זה.
<קריאה: במידה שלא ישתפו אותם, לא ייצא מזה שום דבר.
<קריאה: אני רוצה לבקש ממך לתת ליושב ראש הוועדה המקומית, שהוא גם יושב במחוזית, לומר כמה מלים בנושא.
דוד אמסלם: אין לי זמן, נגמרת הישיבה בעוד 20 שניות.
<קריאה: זה חשוב מאוד, אדוני היושב ראש.
דוד אמסלם: אני יודע, הכול חשוב, אבל אני אסכם עוד מעט משהו.
דוד אמסלם: בבקשה, חברת הכנסת פארן, דקה ואני מסכם.
יעל כהן-פארן: אני באמת מתנצלת שאיחרתי, היו ישיבות אחרות שהייתי חייבת להיות בהן.
יעל כהן-פארן: תראה, יש פה את הדוגמה שהיא אולי הכי קשה של התנהלות הוותמ"ל.
יעל כהן-פארן: 12,000 יחידות דיור ועוד 4,000, לא ראיתי את זה בשום מקום בארץ, אבל הוותמ"ל, ההתנהלות שלה היא הרס תכנוני של מדינת ישראל בראייה לאומית.
יעל כהן-פארן: זה לא רק סירקין, זה אפולוניה וזה על חוף הים בנתניה וזה בגן יבנה וקריית ביאליק ועוד עשרות מקומות שפשוט שום תכנון, אפס התחשבות במה שקיים ואפס חשיבה על מה שזה יעשה.
יעל כהן-פארן: פה אני רוצה לקרוא לך שהוועדה צריכה לעשות איזשהו סדר, זה לא רק סירקין וזה לא רק עוד תכנית, זה כל התכניות, הן פשוט מתנהלות בצורה חסרת אחריות לאומית.
יעל כהן-פארן: הדברים שנאמרו באחד הימים האחרונים, היה עימות והיו הפגנות, אבל הדברים שאמר יושב ראש קבינט הדיור, אביגדור יצחקי, לתושבים שהפגינו מולו, הם גם כן משהו שעליו הכנסת צריכה להגיד שאנחנו לא מוכנים שנציג ציבור, הוא אמנם לא נבחר ציבור, אבל הוא עובד ציבור, ידבר כך לאזרחים במדינת ישראל.
<קריאה: תודה רבה, את צודקת מאוד.
דוד אמסלם: לא צריך לחלק לה ציונים.
<קריאה: זה משהו שאולי נשכח, אבל הוא חמור מאוד.
<קריאה: אני, אני.
דוד אמסלם: אתה לא מחלק לנו ציונים פה ואתה לא קיבלת את זכות הדיבור, אז אתה לא מעיר.
דוד אמסלם: נתתי לך, נגמר.
דוד אמסלם: רבותיי, אני ברשות
דוד אמסלם: אתם ראיתם את ההתנהלות, דרך אגב, בכלל, אני מציע למינהל התכנון קודם כל, כרגע, לא להחמיר את הבעיה וכרגע לשים ב-hold את התכנית הדרומית או את שתיהן, לא חשוב, לא להוסיף חטא על פשע, מה שנקרא.
דוד אמסלם: כרגע לשים את זה בצד עד שאני אראה מה קורה עם התכנית המרכזית.
דוד אמסלם: אני, בכל מקרה, אקיים פגישת עבודה אצלי בפגרה עם איציק ברוורמן, ראש עיריית פתח תקווה, ועם מוטי דלג'ו.
דוד אמסלם: יש עוד ראש עירייה שרלוונטי לעניין?
דוד אמסלם: אנחנו נזמן לדיון גם את אביגדור יצחקי, ערן ניצן או את מי שמחליף אותו, דלית זילבר, הנציג של קמיניץ או ארז קמיניץ עצמו, ואת עדיאל שמרון, ראש מינהל מקרקעי ישראל.
דוד אמסלם: אני חושב שכל הראשים צריכים לבוא בדרגים הכי גבוהים בגלל שמדובר כרגע בתכנית ענקית, זו לא סתם עוד תכנית.
דוד אמסלם: אנחנו נרצה ללבן את העניינים, קודם כל לגבי התכנית עצמה ולאן היא צריכה להתגלגל.
דוד אמסלם: אני רוצה לדון איתם גם בנושא של השותפות.
דוד אמסלם: זאת אומרת, הוותמ"ל היא ותמ"ל, הכול טוב ויפה, אבל בסוף יש גם ראשי ערים שהם צריכים להיות חלק אינטגרלי מכל הסיפור הזה של התכנון.
דוד אמסלם: אני לא יודע באיזו תחנה, אבל בוודאי שצריכים לשלב אותם.
דוד אמסלם: וגם אנחנו ניכנס לסיפור הספציפי של התכנית הזו בהיבטים בעיקר הציבוריים, בעיקר התחבורה ושאר השטחים הציבוריים הנדרשים, כדי שהתכנית כזאת תתפקד כמו שצריך.
דוד אמסלם: אני אעשה את זה כמה שיותר מהר, אני מקווה שתוך חודש, חודש וחצי, אני אארגן את הפגישה הזו ואחריה אני אחליט, כתוצאה מהפגישה, איך אנחנו מתקדמים קדימה כיוון שכאן באמת אני חושב שההתנהלות מתחילת הדרך היא לא נכונה בסיפור הזה, ואני עברתי כמה תכניות בחיים שלי, כולל תכניות עצומות וגדולות.
דוד אמסלם: אני מודה לכולם ואנחנו נעמוד איתכם בקשר, תודה.
דוד אמסלם: רבותיי, צהריים טובים, אני מתכבד לפתוח את ועדת הפנים והגנת הסביבה בסוגיית איחוד רשויות מקומיות על ידי משרד הפנים.
דוד אמסלם: האמת היא שהנושא הזה עלה בפניי גם באמצעות השלטון המקומי על ידי רשם וגם בווקטור אחר על ידי חלק מראשי הרשויות, אז אני הייתי ברשות
דוד אמסלם: כם קודם כול רוצה שחלק מראשי הרשויות יציגו את הנושא ואחרי זה אנחנו נשמע את עמדת משרד הפנים.
דוד אמסלם: נשמע כמובן את עמדת הח"כים לפני כן ואת עמדת משרד הפנים.
דוד אמסלם: רשום לי כאן שימי אליאל.
<שימי אליאל: כן, אני.
<שימי אליאל: <היו"ר דוד אמסלם:> שימי, אתה רוצה להציג את הנושא?
<שימי אליאל: אני אציג מבחינתי.
<שימי אליאל: אני מתייחס לסוגיה שאני נמצא בה מזה - - - <היו"ר דוד אמסלם:> ראש המועצה של כוכב יאיר צור יגאל.
<שימי אליאל: אני מבקש שכל אחד יגיד גם את שמו בגלל שחלק מהאנשים לא מכירים.
<שימי אליאל: כוכב יאיר צור יגאל, ראש המועצה.
<שימי אליאל: מזה ארבע שנים ראש המועצה, שלוש שנים בסוגיה של איחוד רשויות.
<שימי אליאל: בסוגיה שלי מדובר על היישוב צור יצחק שהוקם לפני כמה שנים בודדות במועצה אזורית דרום השרון, עבר כבר כמה גלגולים של ועדות חקירה.
<שימי אליאל: השארתי לך שם גם מסמך עם עיקרי הדברים.
<שימי אליאל: ב-16.9.2014, ועדת חקירה גבולות הוקמה על סוגיית צור יצחק עם שינוי שטח השיפוט ובדיקת אפשרות לאיחוד עם כוכב יאיר צור יגאל.
<שימי אליאל: נעשו עשרות דיונים, סיורים, ועדת חקירה עם כל המשמעויות שלה.
<שימי אליאל: באיזשהו שלב באמצע המנכ"לית הקודמת, אורנה בכור, עדכנה את המנדט לבחון שינוי המעמד המוניציפאלי של הוועד המקומי צור יצחק למועצה מקומית והמליצה לוועדה שאם השינוי יתקבל, תבחן גם חלוקת הכנסות עם ראש מועצה אזורית דרום השרון.
<שימי אליאל: ב-17.4.2016 לאחר כמעט שנה וחצי, הגישו את ההמלצות למנכ"לית.
<שימי אליאל: במאי 2016 הוגשה החוברת עם ההמלצה שעיקרה להשאיר את צור יצחק בדרום השרון.
<שימי אליאל: המלצת המנכ"לית, אני אצטט בקצרה: "סוגית המעמד המוניציפאלי של צור יצחק מורכבת.
<שימי אליאל: נדרשת בחינה במספר מישורים, בפרט במישורים הכלכלי והתכנוני.
<שימי אליאל: במסגרת עבודת הוועדה הועלו מספר חלופות אשר מעיון בהמלצות נראה כי הבדיקה לגביהן טרם מוצתה, על כן מוצע לבצע עבודת מטה שעניינה בדיקה מקצועית ומעמיקה על ידי גורמי מקצוע במשרד הפנים לכל חלופה רלוונטית הנוגעת למעמדו של צור יצחק בדגש על בחינת פתרונות אפשריים לסוגיה הכלכלית והתכנונית".
<שימי אליאל: השר חתם ואימץ את הממצאים האלה ב-6 באוקטובר, קצת יותר משנה.
<שימי אליאל: לא חלפו ששה-שבעה חודשים, הקימו ועדה גיאוגרפית.
<שימי אליאל: ועדות גיאוגרפיות במדינת ישראל.
<שימי אליאל: אחלה.
<שימי אליאל: הכול בסדר עד שבמנדט של הוועדה בתוכנית העבודה שלה ממאי 2017 למהלך שנת העבודה 2017 ועדת חקירה חדשה שתמליץ אותו דבר, שהסוגיה הראשונה במנדט שלה בסדר הדברים מתוך שש עשרה דברים, בחינת מעמד מוניציפאלי של הוועד המקומי צור יצחק למועצה מקומית או איחודו עם המועצה המקומית כוכב יאיר צור יגאל.
<שימי אליאל: עוד פעם, חצי שנה הייתה לי מנוחה, אפשר לעבוד בשוטף, מתוך השלוש שנים.
<שימי אליאל: סאגה של ועדות חקירה.
<שימי אליאל: ברקע לזה פניתי, התנגדתי, אמרתי, אני מגיע תחת מחאה.
<שימי אליאל: הגשתי גם בג"צ, אבל מה יש ברקע?
<שימי אליאל: שני דברים מעניינים: אחד, החלטת השר, אמרתי חצי שנה לפני כן, אימץ להשאיר בדרום השרון.
<שימי אליאל: מה השתנה?
<שימי אליאל: שום דבר.
<שימי אליאל: שום דבר לא השתנה.
<שימי אליאל: צור יצחק הלכה וגדלה, הגירעון והבעיות שם הלכו וגדלו אבל הכול בסדר.
<שימי אליאל: לא נעשה מבחינתי, אולי נעשו דיונים בתוך משרד הפנים.
<שימי אליאל: אפילו לא פגישה רגע לעשות עבודה תכנונית, לבדוק את המשמעויות, מה הבעיות.
<שימי אליאל: לא קשור אלי, אני שכן על הגדר.
<שימי אליאל: יש בעיות בצור יצחק לדרום השרון.
<שימי אליאל: יכול להיות, מלא בעיות.
<שימי אליאל: אני ישוב סוציו אקונומי 9, נמצא בסמוך על הגדר.
<שימי אליאל: מסתבר שיש דוח מ-2016 של חוות דעת כלכלית של משרד הפנים על ידי מר יקיר מכלוף, יועץ כלכלי שאומר ככה: "מבדיקת כלל הגורמים מצאתי כי צור יצחק כיום נמצאת במצב בו אינה יכולה להתנהל תקציבית מאוזן.
<שימי אליאל: כמו כן קצב ההתרחבות, היעדר תוכנית מתאר, שטחי מסחר כאלו ואחרים", בדקו אזורי תעשייה סמוכים בדרום השרון, מה אפשר לעשות.
<שימי אליאל: "ברור לכול כי מטרת הרחבת המנדט למעמד עצמאי שדובר אז אינה יצירת רשות חדשה בכל מחיר.
<שימי אליאל: רשות אשר בשנותיה הראשונות תעמוד בפני קריסה כלכלית בעקבות היעדר מקורות הכנסה", והכול הוא מתייחס לצור יצחק.
<שימי אליאל: "המלצתי היא, לא יורחב המנדט ואין בשלב זה ישימות, יותר מדי סימני שאלה, בין אם תכנוניים ובין אם כלכליים".
<שימי אליאל: גם הוא בתוך משרד הפנים חיזק את העניין הזה שאי אפשר להקים ישוב מעמד עצמאי לצור יצחק.
<שימי אליאל: מה זה אומר בכלל?
<שימי אליאל: בעצם המנדט של ועדת חקירת גבולות החדשה, הוועדה הגיאוגרפית שקראו לה, יש לה שתי אפשרויות, או מעמד עצמאי או איחוד עם צור יגאל-כוכב יאיר, אבל אם משרד הפנים יודע שנה לפני כן דוח כלכלי שאי אפשר לתת לה מעמד עצמאי, אז מה הועילו חכמים בתקנתם?
<שימי אליאל: מה הרעיון?
<שימי אליאל: המטרה מסומנת כבר.
<שימי אליאל: עכשיו איך מגיעים למטרה.
<שימי אליאל: הוועדה התחילה לקיים את דיוניה.
<שימי אליאל: באתי תחת מחאה, הגשתי בג"צ, הכול בסדר.
<שימי אליאל: אני חושב שיש פה הליך מעוות.
<שימי אליאל: אין פה שיתוף פעולה, אין פה הליך מקצועי.
<שימי אליאל: באה נציגת מחוז מרכז של משרד הפנים ואומרת, בדקנו את העניין, עשינו עבודה אצלנו במחוז.
<שימי אליאל: אין היתכנות לא לאיחוד ולא למעמד עצמאי, אז אנחנו ממליצים להשאיר בדרום השרון, וכל זה אני מדבר איתך על אוגוסט, לפני חודשיים-שלושה.
<שימי אליאל: לא חולף חודש, לא השתנה שום דבר, מגיע מכתב עדכון לא חתום על ידי אף אחד.
<שימי אליאל: המכתב אומר ככה: "המחוז סבור כי היישוב בעל אופי עירוני הבנוי בעיקרו בנייה רוויה, לפיכך המחוז רואה בו המשך רצף אורבני אחיד המשלב עם כוכב יאיר צור יגאל על אף המרחק הגיאוגרפי המפריד בין היישובים.
<שימי אליאל: יש להביא בחשבון את מקורות המימון של היישוב כיום ואת העובדה שלצור יצחק 3% בלבד ארנונה שלא ממגורים, לפיכך המחוז ממליץ".
<שימי אליאל: חודש אחרי שהנציגה אמרה לא לאחד, להשאיר כמו שהוא, מגיע מכתב על המהלך הזה בהינתן מקורות הכנסה מיידים ומתאימים ליישוב צור יצחק.
<שימי אליאל: למעלה מסתבר שכתוב למה השתנתה הדעה.
<שימי אליאל: מצוטט משפט.
<שימי אליאל: אין חתום אף אחד על המכתב: "חוות דעת זו הינה חוות דעת מתוקנת לאחר התייעצות עם המנהל הכללי המשמש כיום גם כממלא מקום של הממונה על המחוז".
<שימי אליאל: מצד אחד כבוד המנכ"ל שיושב פה, והוא מכיר את דעתי בעניין, מינה את הוועדה עם מנדט מוגבל.
<שימי אליאל: מצד שני הוא משנה את העמדה של המחוז שניתנה בוועדה, מוציא מכתב אחר לגמרי, 180 מעלות, לא 90 ולא 360, לאחד עם כוכב יאיר צור יגאל.
<שימי אליאל: עוד פעם הסאגה ממשיכה.
<שימי אליאל: מה שעלה מהתקשורת וכל מיני תגובות, ראינו תגובה של משרד הפנים שאומר, הוקמה ועדה גיאוגרפית.
דוד אמסלם: שימי, יש לי רעיון.
דוד אמסלם: אתה בעצם מטביע אותנו בפרטים.
דוד אמסלם: אני קראתי את המסמך.
דוד אמסלם: אני רציתי לשמוע ממך במספר משפטים מה הטענה הבסיסית שלך.
דוד אמסלם: עזוב עכשיו את הפרוצדורה, ועדה פה, ועדה שם.
דוד אמסלם: אמרו פה, אמרו שם.
<שימי אליאל: אם חיים מבקש רשות, אני אגיד לו לא?
דוד אמסלם: אתה רוצה שחיים יציג את זה?
<חיים ביבס: חברים, צהריים טובים לכולם.
<חיים ביבס: קודם כול אני רוצה להודות ליושב ראש הוועדה שכינס יחסית בזמן קצר את הוועדה לדון באחד הנושאים הכואבים ביותר.
<חיים ביבס: יש לי איזו תחושת דז'ה וו.
<חיים ביבס: אני לפני ארבע עשרה שנה בדיוק, אדוני היושב ראש, ישבתי לא הרחק מכאן, בוועדת כספים על איחוד הרשויות שהיה אחד הכישלונות הגדולים ביותר שנעשו.
<חיים ביבס: לא רק שהוא נעשה בצורה חובבנית, אלא בצורה כזאת שבסוף רוב האיחודים, בעיקר במגזר הערבי, בוטלו.
<חיים ביבס: קח לדוגמא את העיר מודיעין מכבים רעות.
<חיים ביבס: העיר מודיעין מכספי הפיתוח שלה השקיעה למעלה מ-85 מיליון שקל באיחוד ולא קיבלה שקל מהמדינה.
<חיים ביבס: כל הסיפורים של כפל תפקידים וכדומה, זה אולי במקרה הטוב אחוז וחצי מהתקציב, אבל בסוף הדבר החשוב והמשמעותי והמהותי, מייצרים פה איזשהו חוסר פרופורציה.
<חיים ביבס: קודם כול, יש פה לא מעט ראשי רשויות שנמצאים פה שאין שום קשר ביניהם.
<חיים ביבס: אין קשר בין אורנית לאלקנה.
<חיים ביבס: זה תושבים מצד אחד וזה תושבים מצד שני.
<חיים ביבס: הניסיון לקחת ולייצר מה שנקרא חיבורים כאלה ואחרים שאין להם שום קשר למציאות.
<חיים ביבס: לפני שאנחנו מתחילים בכלל, אדוני היושב ראש, יושב פה נציג האוצר.
<חיים ביבס: שישים מסמך על השולחן מה המשמעות של איחוד רשויות במדינת ישראל, כמה מיליארדים ואם הוא מתכוון להביא את זה.
<חיים ביבס: עוד פעם אנחנו נגיע למצב שבסוף לוקחים רשויות.
<חיים ביבס: דרך אגב, חלק מהרשויות, לקחו אותן, איחדו אותן, יצרו בור ענק כמו אם אני לא טועה, דיר אל אסד ושאגור.
<חיים ביבס: יצרו בור ענק שהרשות אכלה אותה, אף אחד לא הביא להם כסף.
<חיים ביבס: יש פה רשויות שהטילו עליהן מה שנקרא איחודים שבסוף לא הביאו שום תכלית.
<חיים ביבס: מערבבים פה שני דברים.
<חיים ביבס: קודם כול, כבר היום יש חוסר פרופורציה בשלטון המקומי.
<חיים ביבס: היום החלוקה באוכלוסייה, סדר גודל בערך של 20% אוכלוסייה ערבית, הם 43% מהשלטון המקומי.
<חיים ביבס: עוד איחוד אחד, מה שיקרה בהכרח, בסוף האיחודים קורים רק במקום אחד, רק במגזר היהודי ואז מה שיקרה, אנחנו נקבל שלטון מקומי רק של יהודים, שלטון מקומי רק של ערבים וזו הטעות הכי גדולה.
<חיים ביבס: אני אומר את זה בצורה ברורה.
<חיים ביבס: הנזק שייגרם מאלה שיושבים פה ומובילים רק בהסתכלות הכלכלית או האם הם ייקחו גזבר אחד, ישלחו אותו הביתה, אנחנו נקבל פה נזק כזה שבסוף הרשויות היהודיות ידאגו לעצמן, הערביות יאמרו כולנו ביחד.
<חיים ביבס: אפשר להגיד עד מחר, אבל מה לעשות, אני מציע לשים פה על השולחן את האיחודים שהיו ב-2003, להראות את הכישלון הגדול מאשר לאחד את עיר הכרמל, קראו לזה, את דליית אל כרמל ועוספיא.
<חיים ביבס: לקחו, איחדו אותם.
<חיים ביבס: אחרי שנה הביאו את האסון הגדול.
<חיים ביבס: יש פה אנשים שונים, דברים שונים.
<חיים ביבס: אף אחד בכלל לא התעסק בזה.
<חיים ביבס: התעסקו רק במספרים.
<חיים ביבס: איך האיחוד?
<חיים ביבס: אני אסביר לך.
<חיים ביבס: אתה, אדוני היושב ראש, היית אז בעיריית ירושלים.
<חיים ביבס: ישבנו וזה קרה ככה: מי שהיה קרוב להירשזון או עמרי שרון, ביטלו לו את האיחוד.